I.	Промени по ЗДДС в сила от 01.07.2019 (ДВ, бр. 98 от 2018 г)

Промените касаят отложено начисляване на ДДС по внос, съгласно изискванията на чл. 167а ЗДДС. Съответните промени в ПП ЗДДС са в чл.49а.
В случаите на чл.167а ЗДДС за начисляването на ДДС вносителят издава протокол. 
1.	За Дневник продажби:
-	Съгл. чл.49а, ал.4, т.1 от ППЗДДС този протокол трябва да се отрази в Дневника за продажби, като в колона 8а се посочи код 03 (код 03 е добавен за стоките по  Приложение №3 от ЗДДС);
-	Съгл. чл.49а, ал.4, т.2 от ППЗДДС в Дневника за продажби трябва да се отрази и митническата декларация, като се попълнат колони от 1 до 8 включително (т.е. с нулеви суми).
2.	За Дневник покупки (за приспадане на данъчния кредит):
-	Съгл. чл.49а, ал.5, т.1 от ППЗДДС този протокол трябва да се отрази в Дневника за покупки, като в колона 8а се посочи код 03 ;
-	Съгл. чл.49а, ал.5, т.2 от ППЗДДС в Дневника за покупки трябва да се отрази и митническата декларация, като се попълнат колони от 1 до 8 включително (т.е. с нулеви суми).

Във формата за въвеждане на първични документи полето „Дост. чл.163а от ЗДДС“ е променено и се казва „Дост. чл.163а/167а ЗДДС“. В това поле можете да избирате от падащия списък Приложение №3 за вноса по чл.167а ЗДДС . Счетоводните операции за въвеждането на протоколите по чл.167а ЗДДС са напълно аналогични на операциите за протоколите по ВОП.
В програмен продукт Фактури може да издавате протоколи за отложено начисляване на ДДС по внос и те ще се осчетоводяват автоматично.
Напомняме, че при въвеждане на митническа декларация в Дневник покупки (Вид документ 07) е необходимо да избирате бутон МД (вдясно от полето Документ No) за да попълните номера ѝ.

II.	Ново!!!

1.	Дневник покупки и Дневник продажби
Добавена е възможност за достигане/позициониране и корекция на първичния документ посредством клавишна комбинация Shift+ляв бутон на мишката (или Alt+Enter). След като сме стъпили на даден документ от дневника и използваме тези клавишни комбинации, програмата ще ни позиционира на този документ в съответната папка в периода, в който е осчетоводен.
2.	Въвеждане на първични документи
Във формата за въвеждане на първични документи програмата показва наименованията на счетоводните сметки при контирането съответно в Раздел Аналитичност Дебит и Аналитичност Кредит.
3.	Номенклатура на ДА
Разширено е полето Наименование. Дължината му вече е 255 символа.